Document ID: 32001R0126

Κανονισμός (ΕΚ) αριθ. 126/2001 της Επιτροπής
της 23ης Ιανουαρίου 2001
για την τροποποίηση των κανονισμών (ΕΟΚ) αριθ. 2312/92 και (ΕΟΚ) αριθ. 1148/93 για τις λεπτομέρειες εφαρμογής του καθεστώτος εφοδιασμού των υπερπόντιων διαμερισμάτων με ζωντανά βοοειδή και άλογα αναπαραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3763/91 του Συμβουλίου, της 16ης Δεκεμβρίου 1991, για ειδικά μέτρα που αφορούν ορισμένα γεωργικά προϊόντα προς όφελος των γαλλικών υπερπόντιων, διαμερισμάτων(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 4 παράγραφος 5,
Εκτιμώντας τα ακόλουθα:
(1) Κατ' εφαρμογή του άρθρου 4 του κανονισμού (ΕΟΚ) αριθ. 3763/91, πρέπει να καθοριστεί ο αριθμός των βοοειδών και των αλόγων αναπαραγωγής καθαρής φυλής που κατάγονται από την Κοινότητα τα οποία επωφελούνται ενισχύσεως για να ενθαρρυνθεί η ανάπτυξη των σχετικών τομέων στα υπερπόντια διαμερίσματα (ΥΔ).
(2) Για τα προϊόντα αυτά, οι ποσότητες του ισοζυγίου προβλέψεων εφοδιασμού καθώς και τα ποσά των ενισχύσεων έχουν καθοριστεί από τους κανονισμούς της Επιτροπής (ΕΟΚ) αριθ. 2312/92(3) και (ΕΟΚ) αριθ. 1148/93(4), όπως τροποποιήθηκαν τελευταία από τον κανονισμό (ΕΚ) αριθ. 2590/1999(5).
(3) Μετά την υποβολή από τις γαλλικές αρχές των δεδομένων σχετικά με τις ανάγκες των γαλλικών διαμερισμάτων, πρέπει να καθορισθεί νέο ισοζύγιο εφοδιασμού και, συνεπώς, να αντικατασταθούν τα παραρτήματα των κανονισμών (ΕΟΚ) αριθ. 2312/92 και (ΕΟΚ) αριθ. 1148/93 από τα παραρτήματα του παρόντος κανονισμού.
(4) Από την εξέταση των δαπανών εφοδιασμού σε ζώα αναπαραγωγής καθαρής φυλής διαπιστώνεται ότι δεν υφίστανται ουσιαστικές τροποποιήσεις και πρέπει συνεπώς να επιβεβαιωθούν oι ενισχύσεις που χορηγήθηκαν για το έτος 2000.
(5) Πρέπει, συνεπώς, να τροποποιηθούν τα παραρτήματα των κανονισμών (ΕΟΚ) αριθ. 2312/92 και (ΕΟΚ) αριθ. 1148/93.
(6) Ο παρών κανονισμός θα αρχίσει να ισχύει μετά τη λήξη της προθεσμίας για την υποβολή των πιστοποιητικών εντός του Ιανουαρίου 2001. Για να μην διακοπεί ο εφοδιασμός των ΥΓ, πρέπει να υπάρξει παρέκκλιση από το άρθρο 9 παράγραφοι 1 και 2 του κανονισμού (ΕΟΚ) αριθ. 2312/92 καθώς και από το άρθρο 4 παράγραφοι 1 και 2 του κανονισμού (ΕΟΚ) αριθ. 1148/93 και να επιτραπεί, μόνο γι' αυτό το μήνα, να υποβληθούν τα πιστοποιητικά μέχρι και πέντε εργάσιμες ημέρες μετά την έναρξη ισχύος του παρόντος κανονισμού και να καθορισθεί η προθεσμία για την έκδοση των πιστοποιητικών, μέχρι και δέκα εργάσιμες ημέρες μετά την έναρξη ισχύος του παρόντος κανονισμού.
(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα ΙII του κανονισμού (ΕΟΚ) αριθ. 2312/92 αντικαθίσταται από το παράρτημα Ι του παρόντος κανονισμού.
2. Κατά παρέκκλιση από το άρθρο 9 παράγραφος 1 του κανονισμού (ΕΟΚ) αριθ. 2312/92, εντός του Ιανουαρίου 2001, οι αιτήσεις πιστοποιητικών υποβάλλονται στην αρμόδια αρχή μέχρι και πέντε εργάσιμες ημέρες μετά την έναρξη ισχύος του παρόντος κανονισμού.
Κατά παρέκκλιση από το άρθρο 9 παράγραφος 2 του κανονισμού (ΕΟΚ) αριθ. 2312/92, εντός του Ιανουαρίου 2001, τα πιστοποιητικά εκδίδονται το αργότερο μέχρι και τη δέκατη εργάσιμη ημέρα μετά την έναρξη ισχύος του παρόντος κανονισμού.
Άρθρο 2
1. Το παράρτημα του κανονισμού (ΕΟΚ) αριθ. 1148/93 αντικαθίσταται από το παράρτημα ΙΙ του παρόντος κανονισμού.
2. Κατά παρέκκλιση από το άρθρο 4 παράγραφος 1 του κανονισμού (ΕΟΚ) αριθ. 1148/93, εντός του Ιανουαρίου 2001, οι αιτήσεις πιστοποιητικών υποβάλλονται στην αρμόδια αρχή μέχρι και πέντε εργάσιμες ημέρες μετά την έναρξη ισχύος του παρόντος κανονισμού.
Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 1148/93, εντός του Ιανουαρίου 2001, τα πιστοποιητικά εκδίδονται το αργότερο μέχρι και τη δέκατη εργάσιμη ημέρα μετά την έναρξη ισχύος του παρόντος κανονισμού.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιανουαρίου 2001.

Labels: 3
18
5
6